
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр.Бургас, ж.к.„Славейков”, бл. 64А, вх. 2, етаж 6, апартамент среден, на наемател, настанен по административен ред.
	       
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с рег. № 53-00-626/23.12.2024г. от директор на ОП „Общински имоти“ – Бургас, относно подадено в общинското предприятие искане с вх. № 94-01-734(8)/30.10.2024г. от Н. М. К., за закупуване на общинско жилище, находящо се в гр.Бургас, ж.к.„Славейков”, бл. 64А, вх. 2, етаж 6, апартамент среден, със застроена площ 44,58 кв. м, ведно с 1,865 % ид. части от общите части на сградата (6,79 кв. м) и право на строеж върху общинска земя, с прилежащо избено помещение № 11, с площ 2,08 кв. м, в което е настанена със семейството си по административен ред, съгласно мои Заповеди № 526/02.03.2018г. и № 2027/28.06.2023г. 
Апартаментът се намира в жилищен блок, построен през 1977г. и се състои от дневна, кухня и сервизни помещения, подробно описан в Акт № 10569/ 28.01.2025г. за частна общинска собственост. Същият е отразен като самостоятелен обект в сграда (СОС) с идентификатор 07079.602.88.1.33 в одобрените кадастрална карта и кадастрални регистри (КККР) на гр. Бургас, при съседни самостоятелни обекти в сградата: на същия етаж – СОС 07079.602.88.1.32, СОС 07079.602.88.1.34, под обекта – СОС 07079.602.88.1.30, над обекта – СОС 07079.602.88.1.36. 
Съгласно Протокол № 7/13.12.2024г. (т. 4) на комисия, определена с Решение на Общински съвет – Бургас, по т. 3 от Протокол № 2/21.11.2023г., и мои Заповеди № 4055/05.12.2023г. и № 3742/12.11.2024г., наемателят отговаря на условията за закупуване на общинското жилище, а видно от служебна бележка с изх. № 94-00-9(1)/10.02.2025г., издадена от директор на ОП „Общински имоти“ – Бургас, същият заплаща редовно наемната цена и изпълнява всички задължения, произтичащи от сключения договор за наем с Община Бургас. 
Цитираният имот не е включен в годишната Програма за управление и разпореждане с общинска собственост за 2024г., приета по т. 2 от дневния ред на проведеното на 14.02.2024г. заседание на Общински съвет – Бургас (Протокол № 7), в частта на Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи”. 
В изпълнение на разпоредбите на чл. 41, ал. 2, във връзка с чл. 22, ал. 3 от ЗОС, за описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 114 500,00 (сто и четиринадесет хиляди и петстотин) лева.
Данъчната оценка на апартамента е в размер на 27 433,40 (двадесет и седем хиляди четиристотин тридесет и три лв. и четиридесет ст.) лева.
Предложението за продажба на общинско жилище е в изпълнение на Програмата за управление и разпореждане с общинската собственост на Община Бургас за 2024г. и е част от устойчивата политика на Общината за подкрепа на граждани на Бургас, изпитващи необходимост от жилищно настаняване извън свободния пазар на наемните отношения. Усилията на Община Бургас в тази посока целят от една страна помощ на наши съграждани с по-нисък социален статус и от друга страна – подкрепа на граждани с активен професионален принос към развитието на Бургас и на общността, които имат необходимост от осигуряване на място за пребиваване. Даването на възможност за закупуване на общинско жилище, при условията и реда на съответните нормативни документи и при доказано постигане на изискванията, заложени в тях са естествена крачка за продължаване на подкрепата към съответните граждани, като едновременно с това Общината успява да развива и надгражда активната си жилищна политика, осигурявайки нов жилищен фонд. 
Тези политики до голяма степен подкрепят заложените в Програмата за демографско развитие на Община Бургас цели и приоритети, и предстои да бъдат надграждани с осигуряване на жилищно настаняване на целеви групи специалисти, чието професионално присъствие би послужило като двигател за развитието на конкретна сфера от икономическия, здравния или социален живот на Общината.
Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от Протокол № 7/13.12.2024г. на комисията по чл. 8, ал. 1 от цитираната наредба, определена с Решение на Общински съвет – Бургас, по т. 3 от Протокол № 2/21.11.2023г. и мои Заповеди № 4055/05.12.2023г. и № 3742/ 12.11.2024г., което подкрепям изцяло, да вземе следните  

Р  Е  Ш  Е  Н  И  Я:

1. Променя предназначението на общинско жилище, актувано с Акт № 10569/28.01.2025г. за частна общинска собственост, находящо се в гр. Бургас, ж.к. „Славейков“, бл. 64А (шестдесет и четири „А“), вход 2 (две), етаж 6 (шест), апартамент среден, от „жилище за настаняване под наем на граждани с установени жилищни нужди“ в „жилище за продажба“.
2. Допълва годишната Програма за управление и разпореждане с общинска собственост за 2024г., приета по т. 2 от дневния ред на проведеното на 14.02.2024г. заседание на Общински съвет – Бургас (Протокол № 7), в частта на Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи”, с нова подточка - ж.к. „Славейков“, бл. 64А, вх. 2, ет. 6, ап. среден.
[bookmark: _GoBack]3. Да се продаде на Н. М. К. с ЕГН, общинско жилище, находящо се в гр. Бургас, ж.к. „Славейков”, бл. 64А (шестдесет и четири „A”), вх. 2 (две), етаж 6 (шест), апартамент среден, със застроена площ 44,58 (четиридесет и четири цяло петдесет и осем) кв. м, ведно с 1,865 (едно цяло осемстотин шестдесет и пет) % ид. части от общите части на сградата (6,79 кв. м) и правото на строеж върху общинска земя, с прилежащо избено помещение № 11 (единадесет), с площ 2,08 (две цяло и осем стотни) кв. м, с идентификатор 07079.602.88.1.33 (нула седем нула седем девет точка шест нула две точка осем осем точка едно точка три три) по одобрените КККР на гр. Бургас, при съседни самостоятелни обекти в сградата: на същия етаж – СОС 07079.602.88.1.32, СОС 07079.602.88.1.34, под обекта – СОС 07079.602.88.1.30, над обекта – СОС 07079.602.88.1.36, за сумата от 114 500,00 (сто и четиринадесет хиляди и петстотин) лева.
Приложение: Писмо с рег. № 53-00-626/23.12.2024г. от директор на ОП „Общински имоти“ – Бургас; Искане с вх. № 94-01-734(8)/30.10.2024г. в ОП „Общински имоти“ – Бургас; Заповеди № 526/02.03.2018г. и № 2027/28.06.2023г. на Кмета на Община Бургас; Удостоверение за данъчна оценка, издадено от дирекция МПДТР, Община Бургас; Пазарна оценка от оценител на имоти, вписан в публичния регистър на КНОБ; Протокол № 7/31.01.2024г. на комисията по чл. 8 от Наредбата по чл. 45а от ЗОС; Акт № 10569/28.01.2025г. за частна общинска собственост, Схема на апартамента, издадена от СГКК – гр. Бургас; Служебна бележка с изх. № 94-00-9(1)/10.02.2025г., издадена от директор на ОП „Общински имоти“ – Бургас.


ДИМИТЪР НИКОЛОВ

